
DIRECŢIA DEZVOLTARE

Serviciul Proiecte cu Finanţare Internaţională


 Dr. Ing. Gheorghe Ciuhandu
SC2010 –20689/01.09.2010
                                                     REFERAT

pentru modificarea HCL nr. 301/29.07.2010 privind aprobarea proiectului ”REABILITAREA, MODERNIZAREA, DEZVOLTAREA ŞI ECHIPAREA AMBULATORIULUI SPITALULUI CLINIC DE OBSTETRICĂ ŞI GINECOLOGIE „DR. DUMITRU POPESCU” TIMIŞOARA” în vederea accesării fondurilor nerambursabile prin Programul Operaţional Regional 2007-2013, Axa prioritară 3 - Îmbunătăţirea infrastructurii sociale, Domeniul major de intervenţie 3.1 -Reabilitarea/modernizarea/echiparea infrastructurii serviciilor de sănătate

Spitalul Clinic de Obstetrică şi Ginecologie ”Dr. Dumitru Popescu” din Timişoara prestează servicii medicale ce se adresează pacientelor cu patologie complexă din judeţul Timiş şi judeţele limitrofe, fiind înfiinţat în anul 1947 şi reprezentând în prezent cea mai mare unitate de specialitate obstetrică-ginecologie din vestul ţării.

Prin HCL nr. 301/29.07.2010 s-a aprobat proiectul ”Reabilitarea, modernizarea, dezvoltarea şi echiparea ambulatoriului Spitalului Clinic de Obstetrică şi Ginecologie „Dr. Dumitru Popescu” Timişoara” în vederea accesării fondurilor nerambursabile prin Programul Operaţional Regional 2007-2013, Axa prioritară 3 - Îmbunătăţirea infrastructurii sociale, Domeniul major de intervenţie 3.1 -Reabilitarea/modernizarea/echiparea infrastructurii serviciilor de sănătate.

Întrucât s-a constatat o neconcordanţă între titlul HCL nr.301/29.07.2010 şi prevederile articolului 1 din această hotărâre, în vederea corelării textului şi încadrarea corectă a proiectului în Axa prioritară 3 – „Îmbunătăţirea infrastructurii sociale”, Domeniul major de intervenţie 3.1 –„Reabilitarea/modernizarea/echiparea infrastructurii serviciilor de sănătate”, precum şi pentru remedierea cât mai repede cu putinţă a acesteia, deoarece proiectul a fost depus în vederea evaluării la ADR vest,
                                                              Propunem următoarele:
1. Modificarea articolului 1 din Hotărârea Consiliului Local al Municipiului Timişoara nr. 301/29.07.2010, articol care va avea următorul conţinut:

„Se aprobă proiectul „REABILITAREA, MODERNIZAREA, DEZVOLTAREA ŞI ECHIPAREA AMBULATORIULUI SPITALULUI CLINIC DE OBSTETRICĂ ŞI GINECOLOGIE „DR. DUMITRU POPESCU” TIMIŞOARA” în vederea accesării fondurilor nerambursabile prin Programul Operaţional Regional 2007-2013, Axa prioritară 3 - Îmbunătăţirea infrastructurii sociale, Domeniul major de intervenţie 3.1 -Reabilitarea/modernizarea/echiparea infrastructurii serviciilor de sănătate.

